Champvent

**Champvent** estas historia urbeto komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 598 loĝantojn je la 31-a de decembro 2012.

## Geografio 
La komunumo Champvent situas en la norda Vaŭda Mezlando sude de la Ĵurasa Montaro sur tavolo super la ebenaĵo de la rivero Orbe kaj proksimume 5 kilometrojn okcidente de la distriktĉefurbo Yverdon-les-Bains. La komunumo konsistas el la tri vilaĝoj Champvent, Essert-sous-Champvent kaj Villars-sous-Champvent, kaj la setlejoj Grange Neuve, La Ruche kaj Sainte-Christophe.

La teritorio de la komunumo etendiĝas sur areo de 9,04 km², de kiuj 21,9% estas kovritaj de arbaro, 71,5% servas por agrikulturo kaj 5,5% por setlado.

## Najbaraj komunumoj 
La komunumo Champvent limas en nordo al Vuiteboeuf, en nordoriento al Valeyres-sous-Montagny, en oriento al Montagny-près-Yverdon, en sudoriento al Chamblon, en sudsudoriento al Suscévaz, en sudo al Mathod, en sudokcidento al Rances, kaj en okcidento al Baulmes.

## Trafiko 
Tra Champvent pasas la kantona ĉefvojo n-ro 130 de Yverdon-les-Bains al Orbe. La plej proksima alveturejo al la svisa aŭtovojo A5 situas 4 kilometrojn oriente de la komunumo apud Yverdon-les-Bains kaj al la svisa aŭtovojo A9 7 kilometrojn sudsudokcidente de la komunumo apud Orbe. Tra Essert pasas ankaŭ la kantona ĉefvojo 151 de Yverdon-les-Bains al Sainte-Croix. Essert disponas pri stacidomo ĉe la mallarĝspura fervojlinio de Yverdon-les-Bains al Sainte-Croix. La ceteran komunumon konektas poŝtaŭtolinio de la stacidomo de  al Champvent kun la publika transportreto.

## Historio 
La unua dokumenta mencio de Champvent datiĝas el la jaro 1011 kiel *Canvent*. Dum mezepoko Champvent estis la centro de senjorujo, al kiu apartenis al vilaĝoj Champvent, Mathod, Suscévaz, Essert-sous-Champvent, Villars-sous-Champvent, Orges, Vugelles-la-Mothe, Vuitebœuf, Sainte-Croix kaj Bullet. Sub la berna regado ĝis la Helveta Revolucio de 1798 Champvent apartenis al la Voktejo Yverdon, kiu post la revolucio estis transformita al distrikto kaj kun efiko de la 1-a de januaro 2008 surbaze de la administra reformo de 2006 integrita al la nova Distrikto Vaŭda Nordĵuraso. La vilaĝo Saint-Maurice en la jaro 1811 estis disigita de la komunumo Mathod kaj kunigita kun la komunumo Champvent. 

Kun efiko de la 1-a de januaro 2012 la ĝis tiam aŭtonomaj komunumo Essert-sous-Champvent kaj Villars-sous-Champvent estis integritaj al la komunumo Champvent.

## Notoj kaj referencoj 
## Vidu ankaŭ 
* Essert-sous-Champvent (stacidomo)

## Eksteraj ligiloj 
* Oficiala retejo de la komunumo Champvent

## Bildoj 

Dosiero:2014-05-20-Yverdon (Foto Dietrich Michael Weidmann) 319.JPG|Rigardo de Mathod al la Kastelo de Champvent
Dosiero:2014-05-20-Yverdon (Foto Dietrich Michael Weidmann) 065.JPG|Preĝejo Nia Sinjorino de Champvent
Dosiero:2014-05-20-Yverdon (Foto Dietrich Michael Weidmann) 060.JPG|Preĝejo de interne
Dosiero:2014-05-20-Yverdon (Foto Dietrich Michael Weidmann) 069.JPG|Servutoturo en la malnova urbetocentro
Dosiero:2014-05-20-Yverdon (Foto Dietrich Michael Weidmann) 072.JPG|La urbetocentro
Dosiero:2014-05-20-Yverdon (Foto Dietrich Michael Weidmann) 090.JPG|Lernejo de Essert-sous-Champvent
Dosiero:2014-05-20-Yverdon (Foto Dietrich Michael Weidmann) 049.JPG|Villars-sous-Champvent

Kategorio:Urboj de Svislando